**המכללה לביטחון לאומי / מחזור מ"ו**

**הקורס לחשיבה אסטרטגית**

**'ישראל- VS- חיזבאללה**

**מפגש בין אסטרטגיות**

**מרצים - פרופסור דימה אדמסקי, האלוף אמיר ברעם**

**מגיש - אל"ם יהודה ואך**

**להלן המושגים בהם אעסוק בתוך העבודה :**

|  |  |
| --- | --- |
| **מתוך "מחשבה"** | **מתוך "חשיבה"** |
| הפתעת מודיעין | לגישה האידאליסטית (idealistic approach) |
| מעגל מודיעיני | תכנון ועיצוב |
| תרבות אסטרטגית(Strategic Culture ) | גבולות המערכה |
| הרתעה באמצעות שלילה ( Deterrence by Denial) | חדשנות טכנולוגית |
| הרתעה Deterrence)) | גינאולוגיה |
|  | בחזונו ( Vision)  |

**ישראל VS--חיזבאללה**

**נושא העבודה**

בחינת האינטראקציה האסטרטגית בין ישראל לחיזבאללה .

חלקה הראשון של העבודה יתבסס על מקרה בוחן אמת: "מגן צפוני" וחלקה השני של העבודה בדוי מהדמיון.

**תמונת מצב פתיחה**

(1) מזה מספר שנים בהם ישראל פועלת בשיטת המב"ם, בהתמודדותה עם ניסיונות החיזבאללה להתעצם ביכולותיו החימשיות ובכך מביאה לידי ביטוי **הפתעה מודיעינית**, אותה מדינת ישראל משמרת זמן רב, בדגש על יכולות 'הסיגינט' sigint)) 'והאלינט' (Elint)המתקדמות וכד' ובכך מצליחה להנחית מכה חזקה על יכולות האסטרטגיות אותם מכין חיזבאללה ליום פקודה. תפיסה אקזוטית זו שנראית כהצלחה מסחררת יכולה להיות מטעה ולהוביל לכישלון צבאי צורב.

**09/12/2018**

לאחר הערכת מצב שמבוצעת אצל ראש הממשלה הוחלט על יציאת צה"ל למבצע 'מגן צפוני' שתכליתו מיגור יכולת המנהור של חיזבאללה. המבצע שתוכנן זמן רב, ונשען על**:** (2) **מעגל מודיעיני ((intelligence cycle** שלם**,** שכלל הגדרת צי"ח ( על ידי הדרג המדיני), איסוף, עיבוד,ניתוח, הפצה ומתן פידבק**,** חשף את תכונית המנהור של הארגון, שכללה מספר צירי מנהור (מספרן עדיין לא הוצג ) שחדרו לתוך שטח ישראל ותכליתן- להחדיר כמות גדולה של לוחמים, שיפשטו במסגרת התוכנית האסטרטגית של חיזבאללה לכיבוש הגליל.

יחד עם חשיפת המנהרות, צפה ועולה השאלה: עד כמה ישראל בתפיסתה האסטרטגית מול החיזבאללה נותנת מענה לאופן בו הוא פועל באסטרטגיה שלו כארגון ואינה מסתנוורת מהצלחותיה הנקודתיות?

(3)ישראל, בהתאם **לתרבותה האסטרטגית (Stategic Culture )** נוהגת במהלך השנים בשדה הקרב, ללמוד תוך כדי פעולה. זוהי תרבות מסורתית שהתעצבה והשתרשה במהלך השנים בהוויה המדינית והצבאית. מדינת ישראל בצורה מודעת (4), המתאימהמאוד(**לגישה האידאליסטית (idealistic approach)** כופה את רצונה על המציאות**,** בחרה לחשוף את המנהרות ברעש תקשורתי גדול, בדומה לאופן בו (5) חושפת ישראל את סיכול המנהרות ברצועת עזה, על ידי כך, מנסה ישראל **לעצב** על ידי-חשיבה מארגנת שמקורה ברעיונות מכוננים בטרם מערכה והמשכה בעיצוב פני המערכה המשתנים בהקשר המתמשך של מטרותיה, על- ידי הגדרת גבולות המערכה **(6) לתכנן** ( על ידי מנגנון תכנון יישומי ) את **גבולות המערכה**, קרי המרחב הגאוגרפי בו רוצה לפעול מדינת ישראל למעשה, מתוך הבנה שבחירת "שדה הקרב" ישפיע באופן ישיר על גבולות המערכת הרחבים עוד יותר וכוללים את מרחבי הלגיטימציה והפעולות המדיניים בהם ישראל עוסקת. בכך מנסה ישראל לאותת הן לחמאס והן לחיזבאללה על יכולותיה הטכנולוגיות, לאתר ולמגר את פרויקט המנהור ובכך לשלול ממנו את ההישגים האסטרטגיים אותם הוא בונה 'כנשק יום הדין'. אך זהו אינו הרצון היחיד של ישראל. גישתה האסטרטגית של ישראל רוצה (באמצעות התגובה הזהירה והמחושבת שאינה חוצה את רף המלחמה) בשתי פעולות נוספות**:** האחת- להצהיר שאין פניהלמלחמה והשנייה- לאותת לאויב הגדול יותר 'איראן' שאין לה באמת יתרון משמעותי באסטרטגיה בה היא בוחרת לפעול כנגד ישראל. בכך מנסה ישראל לשרטט את השלם המבצעי האסטרטגי שלהשהוא**:**

 **(7) הרתעה באמצעות שלילה Deterrence b**y **Denia**l ) ) על ידי אמצעי הגנה, במקרה שלנו בעיקר טכנולוגיים, המונעים מהאויב להשיג את מטרתו, באופן מידי מחד גיסה, אך מאידך גיסה, באופן פרופורציונאלי ולא בעוצמה כזו שתשבור את הסטטוס קוו הסמוי שמתקיים בעשור האחרון.

החיזבאללה מצדו- שותק, אולי בניסיון למצוא, כיצד ייתכן שישראל הצליחה לחדור לשורותיו ולפגוע באחד מנכסיו שבאמצעותם תכנן להנחית את המכה הראשונה והמפתיעה במערכה הקרובה.

**21/4/2019- תחילתו של חול המועד פסח: ( תרחיש דמיוני עתידני)**

לאחר חשיפת חמש מנהרות של החיזבאללה על ידי כוחות צה"ל במהלך החודשים האחרונים, עשרות אלפי ישראלים גדשו את הצימרים שבגבול הצפון. תנועת המטילים בנחלים ובכבישים ערה, ומזג האוויר בהיר ונעים.

לרגע הזה חיכה מזכ"ל ארגון החיזבאללה: 'חסן נסראללה' כשמסר את הפקודות הבאות: **להגביר** את החפירות בשתיים מתוך המנהרות שעדיין נמצאות ברשותו, **להכין** את מערכי החירום ולבצע ירי תלול מסלול על ידי אחד מארגוני הסוררים למרחב הישוב 'שתולה' וזאת מבלי לפגוע בישוב עצמו. על כוחות **'רדאון**' פקד להיות מוכנים במספר מוקדים באופן חשאי ובלתי פגיע. בכך מנסה נסראללה ליצר פחד והפחדה בקרב אזרחי מדינת ישראל ומנוסה המונית מהצפון דרומה, כל זאת בלי לחצות את רף המלחמה הנוכחי.

נסראללה שבשנים האחרונות נחשף לפעילות הצבאית הרוסית (במסגרת המערכה בסוריה) התאזר בסבלנות ולא הגיב לפגיעה הקשה אותה ספג. נסראללה יודע היטב את תפיסת האסטרטגיה הישראלית, וכעת, החליט שזוהי השעה הנכונה להחזיר לעצמו את (8) יכולתההרתעה אותה הוא בנה בשנים האחרונות, **חדשנותו הטכנולוגית** שכללה בין היתר את יכולות המנהור, האמל"ח המתקדם, יכולות המודיעין ובניית כוחותיו ההתקפיים שמסוגלים לייצר הפתעה ביום פתיחת המערכה מול ישראל, נפגעו קשות עם חשיפת המנהרות לפני מספר חודשים וכול שעליו לעשות לשם כך הוא- לאותת, שהוא מסוגל להתגבר בדרכו שלו על יתרונה האסטרטגי של ישראל. נסראללה יודע, שפעולה מהסוג הזה, פוגעת 'בבטן הרכה של ישראל'- החברה הישראלית וחוסר מוכנותה להכיל אירועים מסוג זה.

בהערכת המצב שמתקיימת בשעות לילה מאוחרת במטה הקריה בתל-אביב, נשאלת השאלה על ידי ראש הממשלה: "האם פניו של נסראללה למלחמה, האם בכוונתו לשלוח את אלפי לוחמיו לכיבוש מרחב הגליל, כפי שהצהיר פעמים רבות"? אך כאן ככול הנראה (9) מצוי הפער הגדול בהבנת **הגנאלוגיה** של ארגון החיזבאללה, שהינה פרי של מורשת והיסטוריה של הארגון.

חיזבאללה אינו מעוניין בעימות ישיר מול ישראל, המכה אותה ספג בעקבות חטיפת החיילים בשנת 2006 הביאה אותו להבנה שעימות כזה יפגע קשות בתדמיתו כמגן לבנון ובכך לשלול ממנו את שיתוף הפעולה החשוב ממנו הוא נהנה היום.

(10) **בחזונו ( Vision)** - 'משרטט 'חסן נסראללה' את האופן בו היה רוצה לראות את ארגונו בעתיד: כמגנה של לבנון בראש ובראשונה. גישתו הינה הגנתית בעיקרה ומוכנה 'לפלישה הישראלית' כשזו תתרחש. בנוסף נסראללה רואה עצמו כתומך ושותף להתנגדות הפלשתינאית ויסייע לה היכן שרק יוכל. נסראללה אינו חושב שיש ביכולתו לכבוש הגליל וגם לא להוות איום אסטרטגי על מדינת ישראל, יחד עם זאת חשוב לנסראללה לשמור על יתרונו מול החדשנות של ישראל. מתוך הבנה שבכך משמר את היותו השחקן האזורי החשוב ביותר שיש כיום לאיראן ובכלל, בעצם יכולתו לשמר ולשרטט בעיינו את גבולות המערכה הקרובה.

מנגד, נראה מדינת ישראל מתקשה ביכולתה להיכנס לתוך נעליו נסראללה.

על מנת שתצליח לעשות כן, על מדינת ישראל בכלל ועל צה"ל בפרט, להיות מוכנה 'לנפץ' את האסטרטגיה הנוכחית שלה, שנשענת על אופרציית המב"ם ולבנות אסטרטגיה חדשה, כזו שאיינה פועלת רק ובעיקר מתוך יתרונותיה אלא ואולי בעיקר אל מול יתרונות השני.

אם כן שואל ראש הממשלה, מדוע זה כל כך מסובך?

לשאלה זאת מספר תשובות, חלקן קשורות בבניין כוח לקוי בצה"ל שאיינו מסוגל לתת פתרונות בעת הנוכחית מול המתרחש בגבולות הצפון, חלקן קשורות לקצב בניית המכשול בהקשרי זמן, משאבים וכד', אך אם נתבונן בחשיבה מערכתית וביקורתית נראה שהבעיה המרכזית הינה: שאנו מתקשים לחשוב ולראות את המציאות בראייה מורכבת ובעיינו של החיזבאללה. אם כן מהי האסטרטגיה שעלינו לפתח על מנת לטפל במרחב הטקטי של גבול הצפון ( אך רלוונטי לחלוטין גם בגבול הדרומי ), ששם בונה החיזבאללה את יכולותיו האסטרטגיות. נראה שהאסטרטגיה הבאה שנצטרך לתכנן, תצטרך להיות הרבה יותר הוליסטית, אך לא פחות מכך, להיות מגובה בפעולה מערכתית מותאמת לכול אחד ממרחבים אלו, קרי גם **הרתעה באמצעות ענישה Deterrents by punishment)**) במקומות בהם נמצאת פוביית האויב הגדולה ביותר, אך מהי אותה הרתעה ומהם המחירים אותם מדינת ישראל מוכנה לשלם בעבורה? To bee continue... .